**ЗАСГИЙН ГАЗРЫН 2020-2024 ОНЫ ҮЙЛ АЖИЛЛАГААНЫ ХӨТӨЛБӨР**

**Стандарт, хэмжил зүйн газар**

**2023 оны жилийн эцэс**

|  |  |  |  |  |  |  |  |
| --- | --- | --- | --- | --- | --- | --- | --- |
| **Д/д** | **Зорилт** | **Арга хэмжээ** | **Хэрэгжих хугацаа** | **Зарцуулсан хөрөнгийн хэмжээ, эх үүсвэр (сая төгрөг)** | **2023 оны зорилтот түвшин, үр дүнгийн үзүүлэлт** | **Хүрсэн түвшин, үр дүн** | **Хэрэгжилт-ийн хувь** |
| **ГУРАВ. ЭДИЙН ЗАСГИЙН БОДЛОГО** |
| 1 | 3.2.7. Хүнд үйлдвэрлэлийг хөгжүүлж, эрдэс түүхий эдийн боловсруулалтын түвшнийг ахиулан, нэмүү өртөг шингэсэн бүтээгдэхүүн үйлдвэрлэнэ: | 8. Үнэт металлын сорьцын хяналтын газрын сорьц тогтоох лаборатори байгуулж, үнэт металлыг сорьцлох, эрдэнийн чулууг тодорхойлох үйл, ажиллагааг өргөжүүлж иргэдэд үзүүлэх үйлчилгээний чанар, хүртээмжийг нэмэгдүүлнэ. (Салбар лаборатори байгуулна.) | 2021 - 2024 |  | Салбар лабораторийг итгэмжлүүлэх, олон улсад хүлээн зөвшөөрүүлнэ. | Монгол Улсын Шадар сайдын 2021 оны 05 дугаар сарын 11-ний өдрийн 48 дугаар тушаалаар “Үнэт металлын сорьц тогтоох салбар лаборатори байгуулах” үүрэг бүхий ажлын хэсгийг байгуулсан. Ажлын хэсэг нийт 2 удаа хуралдаж дараах асуудлыг шийдвэрлэсэн. * Ашигт малтмал, газрын тосны газраас үнэт металлын олборлолтын үйл ажиллагаа явуулж буй аж ахуйн нэгжийн тоо, тойм нөөцийн судалгаа.
* Үндэсний геологийн албанаас Монгол орны үнэт металлын нөөцийн судалгаа.
* Монгол банкнаас салбарын мэдээлэл, алт тушаалтын тоон мэдээллийн судалгаа.
* Уул уурхай, хөнгөн үйлдвэрлэлийн яамнаас үнэт металлын салбарт хэрэгжүүлж байгаа бодлого, судалгааг нэгтгэсэн.

Анхдагч мэдээлэл дээр үндэслэн Зүүн, Баруун, Төвийн, Говийн дөрвөн бүс болгон хувааж салбар лаборатори байгуулахаар шийдвэрлэсэн. 2022 онд Зүүн бүсийн сорьц тогтоох салбар лабораторийг Хэнтий аймагт Стандарт, хэмжил зүйн хэлтсийн байрыг түшиглэн байгуулахаар талаар санал нэгдсэн. Үүний дагуу Шадар сайдын ажлын албанд Салбар лаборатори байгуулах танилцуулга, Засгийн газрын тогтоолын төсөл, зардал, хурлын тэмдэглэл зэрэг холбогдох мэдээллүүдийг Засгийн газрын хуралдаанаар хэлэлцүүлэхээр 2021 оны 09 дүгээр сарын 03-ний өдөр 01/497 дугаартай албан бичгээр хүргүүлсэн. Одоогийн байдлаар шийдвэр гаргах эрх бүхий байгууллагаас хариу ирээгүй байна. Тайлант хугацаанд үнэт металлыг сорьцлох, эрдэнийн чулууг тодорхойлох үйл, ажиллагааг өргөжүүлж иргэдэд үзүүлэх үйлчилгээний чанар, хүртээмжийг нэмэгдүүлэх чиглэлээр Үнэт металлын сорьц тогтоох лабораторид шинжилгээний зуух, уурхайн зуух шинээр худалдан авах тендерийн сонгон шалгаруулалтыг ТБОНӨХБАҮХАТХуульд заасны дагуу зохион байгуулж, 2023 оны 06 дугаар сарын 08-ны өдөр хүртэл нээлттэй зарлаж, 4 байгууллага тендерт оролцож, хүчил, шүлт болон химийн бодис, урвалжид тэсвэртэй шинжилгээний зуух нийлүүлэхээр “Эф Ай Өү Эф” ХХК, алт хайлах уурхайн зуух нийлүүлэхээр “Сүвэн уул” ХХК шалгаран гэрээ байгуулан нийлүүлэлт хийгдсэн. Стандарт, хэмжил зүйн газрын даргын 2023 оны 08 дугаар сарын 28-ны өдрийн А/197 дугаар тушаал “Салбарын ажил үйлчилгээ, мэдээллийн санг цахимжуулах ажлын даалгавар боловсруулах ажлын хэсэг” батлагдан үйл ажиллагааг хэрэгжүүлж байна.  | - |
| 2 | 3.3.3. Гол нэрийн хүнсний бүтээгдэхүүний хэрэгцээг дотоодын үйлдвэрлэлээр бүрэн хангаж, махны экспортын хэмжээг нэмэгдүүлнэ. | 4. Мал амьтан, ургамлын гаралтай органик хүнсийг баталгаажуулан, худалдааны түнш орнуудад хүлээн зөвшөөрүүлнэ. | 2021 - 2024 |  | Баталгаажуулалтын байгууллага-4 | Экспортыг дэмжих төслийн хүрээнд Стандарт, хэмжил зүйн газар болон “Эс Эф Си Эс” ХХК хамтран **IFOAM (Олон улсын органик хөдөө аж ахуй нүүдлийн холбоо)-ны итгэмжлэлийн байгууллага (IOAS)-аар итгэмжлүүлэх** ажлыг эхлүүлсэн. “Эс Эф Си Эс” ХХК Органик газар тариалан, мал аж ахуй, зөгийн аж ахуй, хүнсийг боловсруулах үйлдвэрийн чиглэлээр итгэмжлэгдэн баталгаажуулах үйл ажиллагаагаа явуулж байна.Стандарт, хэмжил зүйн газарт 2023.10.02-2023.10.06-ны өдрүүдэд Олон Улсын Органик итгэмжлэлийн холбоо (IOAS)-ны үнэлгээний баг ирж айлчлан газар дээрх үнэлгээг хийж гүйцэтгэсэн бөгөөд үнэлгээний урьдчилсан тайлантай танилцаж, үл тохирлыг залруулах ажлын төлөвлөгөөг боловсруулан баталсан. Үл тохирлыг залруулах ажлын төлөвлөгөөний дагуу хэрэгжилтийг хангуулан [www.ioas.ez2xs.com](http://www.ioas.ez2xs.com) сайт болон pashley@ioas.org цахим хаягт тус тус тайланг хүргүүлсэн. Тайланд Олон Улсын Органик итгэмжлэлийн холбоо (IOAS)-ны үнэлгээний мэргэжилтэн үнэлгээ хийж, хариуг 2023.12.08-ны өдөр ирүүлсэн бөгөөд дахин залруулгыг 2023.12.20-ны дотор хийж гүйцэтгэн хүргүүлэхээр боллоо.**Махны экспортын хэмжээг нэмэгдүүлэх ажлын хүрээнд:** Стандарт, хэмжил зүйн газар нь ХАЛАЛ гэрчилгээ олгох итгэмжлэгдсэн байгууллага болох зорилт тавин ажиллаж Булангийн орнуудын магадлан итгэмжлэлийн төв (GAC) байгууллагаас ирүүлсэн итгэмжлүүлэх өргөдлийн маягт, итгэмжлэлийн хүрээ, ХАЛАЛ баталгаажуулалтын байгууллагад тавигдах стандартын шаардлагын хүрээнд холбогдох материалыг бэлтгэж, 2023 оны 05 дугаар сарын 02-ны өдөр gac1@gac.org.sa, afallatah@gac.org.sa цахим хаягт тус тус илгээсэн. Булангийн орнуудын магадлан итгэмжлэлийн төв (GAC) байгууллага нь хүсэлт, холбогдох материалыг судалж үзэн итгэмжлэлийн гэрээ байгуулсан бөгөөд тус байгууллагын итгэмжлэлийн үнэлгээний баг Монгол Улсад 2023 оны 10 дугаар сарын 28-30-ны өдрүүдэд айлчлан газар дээрх үнэлгээг хийж гүйцэтгэсэн бөгөөд үнэлгээний урьдчилсан тайлантай танилцаж, үл тохирлыг залруулах ажлын төлөвлөгөөг боловсруулан баталсан. Үл тохирлыг залруулах ажлын төлөвлөгөөний дагуу хэрэгжилтийг хангуулан 2023.12.03-ны өдөр хүргүүлсэн ба Булангийн орнуудын магадлан итгэмжлэлийн төв (GAC)-ийн үнэлгээний мэргэжилтнүүд үнэлгээг хийж 2023.12.04-ний өдөр хариу ирүүлсэн. Тус үнэлгээгээр 5 үл тохирлыг амжилттай залруулж, үлдсэн 26 үл тохирлыг дахин залруулах үүрэг авсны дагуу залруулгыг хийж гүйцэтгэн 2023.12.11-ний өдөр хүргүүлсэн.***ХАЛАЛ баримт бичгийн сайжруулалтын ажлын хүрээнд:**** GSO-2 стандартын дагуу Исламын орон тооны бус экспертүүдийн хорооны бүрэлдэхүүн, ажиллах дүрмийг батлуулсан.
* Гомдол заргын журам, баталгаажуулалтын явцад олж авсан мэдээллийн нууцыг хадгалах журмуудад нэмэлт өөрчлөлт оруулсан.

Экспортын цахим нэг цонхны системээр дамжуулан 2023 оны 12 дугаар сарын 08-ны өдрийн байдлаар нийт 45 аж ахуйн нэгжийн 768 махны экспортын хүсэлтийг хүлээн авч 1212 тохирлын гэрчилгээ олгосон. | -  |
| **ДӨРӨВ. ЗАСАГЛАЛЫН БОДЛОГО** |
| 3 | 4.1.1. Төрийн байгууллагын мэдээллийг иргэн, аж ахуйн нэгжээс шаарддаг байдлыг халж, иргэд нэг удаа бүртгүүлээд төрийн цахим үйлчилгээг шуурхай авдаг болох зорилтыг бүрэн хэрэгжүүлж, "Нэг иргэн-нэг бүртгэл" арга хэмжээг үргэлжлүүлэн, төрийн цахим үйлчилгээг нэгдсэн стандартад оруулна. | 13. Стандарт, хэмжил зүйн байгууллагаас үзүүлж буй үйлчилгээг цахим хэлбэрт шилжүүлэх, мэдээллийн нэгдсэн санг бий болгоно. | 2020 - 2024 |  | Шилэн кабелийн эх үүсвэртэй холбогдсон байна. | Стандарт, хэмжил зүйн салбараас үзүүлж буй зарим үйлчилгээг цахим хэлбэрт шилжүүлэх арга хэмжээний хүрээнд:* Монгол Улсад хүчин төгөлдөр мөрдөгдөж буй **6608** стандартыг нэг дороос үзэж танилцах, худалдан авах нөхцөлийг [www.estandard.gov.mn](http://www.estandard.gov.mn) цахим сан бүрдүүлсэн.
* Хэмжил зүйн мэдээллийн сан, Баталгаажуулалтын мэдээллийн сангийн бүртгэлийн программыг нэвтрүүлсэн.
* www.masm.gov.mn цахим хуудсыг хөгжүүлж байгууллагын мэдээллийн ил тод байдлыг хангасан.

“Гэрэгэ Смарт пос” ХХК-тай хамтран ажиллах гэрээ байгуулж дээрх бүртгэлийн программ, цахим хуудсыг хөгжүүлэх, сайжруулах, цахим үйлчилгээг нэвтрүүлэх, бусад үйл ажиллагааг цахимжуулах зорилготой хамтран ажилласан боловч Сангийн яамны бодлого, шийдвэр, Гэрэгэ Смарт пос” ХХК-ны нөхцөл дотоод байдлаас хамаарч цаашид хамтран ажиллах боломжгүй болсон тул ГСП 22/390 тоот гэрээ цуцлагдаж, тус арга хэмжээний хэрэгжилтийг хангахад хүндрэл үүссэн.Стандарт, хэмжил зүйн газрын даргын 2023 оны 08 дугаар сарын 28-ны өдрийн А/197 тоот тушаалаар “Салбарын ажил, үйлчилгээ, мэдээллийн санг цахимжуулах ажлын даалгавар боловсруулах ажлын хэсэг”-ийг байгуулан салбарын нэгдсэн системийг бий болгох ажлын даалгаврыг боловсруулсан. Мөн цахимжуулалттай холбоотой төсөв батлагдсан ч санхүүжилт олгогдохгүй байгаатай холбоотой хэрэгжилт удаашралтай байна.  | - |
| 4 | 4.2.9. Үндэсний стандартуудыг олон улсын түвшинд нийцүүлж шинэчилнэ. | 8. Худалдаан дахь тарифын бус саад тотгорыг бууруулахад олон улсын стандартыг нутагшуулна. | 2020 - 2024 |  | Олон улсын стандартын түвшнийг 41.5 хувьд хүргэнэ. | Монгол Улсын хэмжээнд 2023 оны 12 дугаар сарын 08-ны өдрийн байдлаар 6608 стандарт байна. Үүнд:* Үндэсний стандарт 3691 буюу 55,9 хувь
* Үндэсний болгон баталсан Олон Улсын стандарт 2471 буюу 37,3 хувь
* Адилтгасан стандарт idntical /MNS/ 446 буюу 6,7 хувийг эзэлж байна.

Олон Улсын түвшинд хүрсэн нийт стандарт 2917 буюу нийт стандартын **44,1** хувийг эзэлж байна.(*Дэлгэрэнгүйг хавсралтаас үзнэ үү.)* | 100%  |
| 5 | 9. Бүтээн байгуулалт, мега төсөл болон экспортод чиглэсэн бараа, бүтээгдэхүүний стандартыг бий болгоно. | 2020 - 2024 |  | 15 стандарт | Тайлант хугацаанд бүтээн байгуулалт, мега төсөл болон экспортод чиглэсэн бараа, бүтээгдэхүүний чиглэлээр нийт **28** стандарт батлагдсан. (*Дэлгэрэнгүйг хавсралтаас үзнэ үү.)* | 100%  |
| 7 | 4.3.16. Бүтээгдэхүүн үйлчилгээний чанар, хүрээлэн байгаа орчны эрүүл, аюулгүй байдлыг хангахад шаардлагатай хэмжил зүйн эталоныг хөгжүүлнэ. | 2. Хэмжил зүйн салбарын эталон тоног төхөөрөмжийг шинэчилнэ. | 2020 - 2024 |  | Уртын хэмжлийн эталон, тоног төхөөрөмжийн нарийвчлалыг сайжруулж, үйл ажиллагааны төрлийг 2-оор нэмэгдүүлнэ. | Засгийн газрын 2020-2024 оны үйл ажиллагааны хөтөлбөрийг хэрэгжүүлэх арга хэмжээний төлөвлөгөөнд тусгагдсан энэхүү заалтыг 2024 оны Монгол Улсыг хөгжүүлэх жилийн төлөвлөгөөнд тусгуулах саналыг Эдийн засгийн хөгжлийн яаманд хүргүүлсэн. Уртын эталоны лабораторид 2022 онд суурилагдсан оптик коллиматор систем, индекст ширээг ашиглан автомат нивелир, электрон тахеометр, электрон теодолит зэргийн өнцөг, зайг шалгаж 5 гаруй аж ахуйн нэгж байгууллагад үйлчилгээ үзүүлж эхэлсэн. (2023 оны төсөвт тус заалттай холбоотой 543.0 сая төгрөгийн төсөв тусгагдаагүй тул Уртын хэмжлийн эталон, тоног төхөөрөмжийн нарийвчлалыг сайжруулах, үйл ажиллагааны төрлийг 2-оор нэмэгдүүлэх ажил хүлээгдэж байгаа болно.)  | -  |

ТАЙЛАГНАСАН:

ТӨЛӨВЛӨЛТ, ТАЙЛАГНАЛТ ХАРИУЦСАН

АХЛАХ МЭРГЭЖИЛТЭН Г.НАНДИН-ЭРДЭНЭ